CELEX: 62008TN0408
Language: fi
Date: 2008-09-25 00:00:00
Title: Asia T-408/08: Kanne 25.9.2008 — S.F. Turistico Immobiliare v. neuvosto ja komissio

22.11.2008   
            
            
               FI
            
            
               Euroopan unionin virallinen lehti
            
            
               C 301/53
            
         Kanne 25.9.2008 — S.F. Turistico Immobiliare v. neuvosto ja komissio
   (Asia T-408/08)
   (2008/C 301/89)
   Oikeudenkäyntikieli: italia
   Asianosaiset
   
      Kantaja: S.F. Turistico Immobiliare Srl (Orosei, Italia) (edustaja: asianajaja L. Marcialis)
   
      Vastaajat: Euroopan unionin neuvosto ja Euroopan yhteisöjen komissio
   Vaatimukset
   Ensisijaisesti
   
               —
            
            
               on kumottava 2.7.2008 tehty Euroopan yhteisöjen komission päätös K(2008) 2997, joka koskee tukijärjestelmää ”vuoden 1998 alueellinen laki N:o 9 — tuen N:o 272/98 väärinkäyttö”
            
         
               —
            
            
               komissio on velvoitettava korvaamaan oikeudenkäyntikulut
            
         Toissijaisesti
   
               —
            
            
               on kumottava riidanalainen päätös siltä osin kuin siinä todetaan yhteismarkkinoille soveltumattomaksi koko tukijärjestelmä ”ainakin siltä osin kuin tuensaaja ei ole tehnyt tähän järjestelmään perustuvaa tukihakemusta ennen kuin se on suorittanut alkuperäiseen investointiohjelmaan liittyviä töitä”, ja mahdollistetaan se, että Italian tasavalta voi periä takaisin vastaavat summat ilman, että olisi tehty poikkeusta kysymyksessä olevan tuen osalta siltä osin kuin se kannustaa kustannuksia — tuensaajan ennen tukihakemuksen tekemistä maksamia — jotka ovat sisältyneet kysymyksessä olevien tukisäännösten rajoihin de minimis.
            
         Edelleen toissijaisesti
   
               —
            
            
               on todettava, että neuvoston antamien alueellisia valtiontukia koskevien suuntaviivojen (EYVL 1998, C 74, s. 9) 4.2 kohta, jossa todetaan, että ”lisäksi tukijärjestelmässä on vaadittava, että tukihakemus on jätettävä ennen kuin hanketta aletaan toteuttaa”, on lainvastainen siltä osin kuin siinä suljetaan pois tuensaajille myönnetty edellä mainittu tuki ilman, että tehtäisiin poikkeus investointitukien osalta silloin, kun investoinnit, jotka ovat toiminnallisesti tai rakenteellisesti itsenäisiä, on tehty hakemuksen tekemisen jälkeen.
            
         
               —
            
            
               riidanalainen päätös on kumottava siltä osin kuin siinä säädetään, että Italian tasavalta voi periä kokonaan takaisin myönnetyt summat ilman, että tehtäisiin poikkeus tuen osalta siltä osin kuin se kannustaa kustannuksia, jotka tuensaajalle on aiheutunut tukihakemuksen tekemisen jälkeen ja jotka liittyvät osuuteen, joka on toiminnallisesti tai rakenteellisesti itsenäinen mainittuun hankkeeseen nähden.
            
         Oikeudelliset perusteet ja pääasialliset perustelut
   Kysymyksessä oleva riidanalainen päätös on sama kuin asiassa T-394/08, Regione Sardegna vastaan komissio.
   Oikeudelliset perusteet ja pääasialliset perustelut ovat samanlaiset kuin mainitussa asiassa.
   Kantaja toteaa erityisesti, että neuvoston antamien alueellisia valtiontukia koskevien suuntaviivojen 4.2. kohta on lainvastainen EY:n perustamissopimuksen 241 artiklassa tarkoitetulla tavalla, koska se on täysin ristiriidassa yhteisön tukipolitiikan tavoitteiden kanssa, erityisesti siinä selvästi erikoislaatuisessa tilanteessa, että se, että pieni osa (noin kahdeskymmenesosa) hankkeen töistä on tehty, merkitsee sitä, että kaikkien muiden töiden osalta tukea ei voida saada, vaikka ne on sääntöjenmukaisesti aloitettu sen jälkeen, kun kyseiset suuntaviivat on annettu.